ועדת העבודה, הרווחה והבריאות, כנסת 16, פרוטוקול מספר 524, 2005-11-23 09:30

חיים כץ: זה נושא חדש ואני לא רוצה להכניס אותו להצעת החוק.

חיים כץ: לא זו היתה הכוונה.

רון מרדכי: דנו כמו שהיא אמרה ודיברנו על זה קודם.

רון מרדכי: אני חושב שאסור לשנות שום דבר מאחר, כמעט בלתי אפשרי יהיה להוכיח שאותו מעסיק בפועל ביקש להפסיק את העסקתה של העובדת מחמת הריונה.

רון מרדכי: הוא אומר לא, לא מתאים לי, צמצומים, תירוצים.

רון מרדכי: מעבודת היום יום בשטח אני אומר את זה כמעט באחריות מלאה, בתשעים אחוז של המקרים הפסקת העסקתה של עובדת נובעת מחמת הריונה.

רון מרדכי: אני בא ואומר אסור לאפשר את המצב הזה ואם רוצים להפסיק את עבודתה יפנו בכבודם כל הגורמים שמעוניינים לממונה על ההיתרים, יבקשו את ההיתר, יקבלו את ההיתר או.

רון מרדכי: קיי.

רון מרדכי: לא יקבלו את ההיתר, היא תמשיך לעבוד, ולא נשים שום שינוי שיאפשר איזו התחמקות לאותו מעסיק בפועל, שיגיד לא, זה לא מחמת הריונה.

רון מרדכי: זה לא נכון.

רון מרדכי: זה בתשעים אחוז של המקרים מחמת הריונה.

חזקיה ישראל: חזקיה ישראל התאחדות התעשיינים.

חזקיה ישראל: אנחנו חושבים שהנושא של החזקה שהמעסיק בפועל הוא שגרם לפיטורים הנושא הזה הוא לא מאוזן.

חזקיה ישראל: למעשה הצעת החוק הזאת והצעות חוק נוספות שהיו לאחרונה מטשטשות את הגבול בין מעסיק בפועל לבין מעסיק שהיא חברת כוח האדם.

חזקיה ישראל: אנחנו יוצרים פה תופעה שלמעשה יתחילו לבחון כל הזמן, במסגרת יחסי עובד ומעביד, מי בעצם המעסיק שלה.

חזקיה ישראל: והצעת החוק שבו אתה קובע שחזקה שהמעסיק בפועל גרם לפיטורים, גם אם הוא לא ידע, הרי יש מקרים שהחובה החוקית היום היא להודיע למעביד.

חזקיה ישראל: המעסיק בפועל הוא לא המעביד שלה.

חזקיה ישראל: ולכן אני חושב שהנושא הזה הוא חזק מידי, הוא לא מאוזן בנסיבות העניין.

חזקיה ישראל: זו הערה אחת.

חזקיה ישראל: הערה שניה, אנחנו לא יודעים, כלומר אני מדבר עכשיו על המעסיק בפועל, איך הוא אמור לדעת שאותה עובדת היא בהריון, העובדת על פי החוק אמורה להודיע לחברת כוח אדם, המעסיק בפועל לא יודע, ככה שיש פה בעיה גם בנושא הזה, איך הוא יידע, מעבר לזה כשרואים אז רואים.

חזקיה ישראל: לכן אנחנו חושבים שצריכים לעשות תיקון בתחום הזה של אם תחליטו בניגוד לדעתנו שהנושא הזה של החזקה אתה תשאיר את זה כמו שזה אז לפחות יהיה צורך לעשות תיקון בקטע הזה שיידע שאכן, אנחנו חושבים שצריך, הנושא הזה הוא לא מאוזן, אנחנו מבינים את הרעיון הגלום בו של חוסר רצון, ואנחנו חושבים שזה גם נכון, שאסור לפטר נשים בהריון בגלל הריונם.

חזקיה ישראל: אין לנו בעיה עם זה.

חזקיה ישראל: אין לנו בעיה עם התפיסה שאסור לפטר אשה בהריון רק אנחנו חושבים שההצעה הזאת הולכת חזק מידי לכיוון חובה או הטלת החזקה על המעסיק בפועל.

חזקיה ישראל: עד כאן.

שי סומך: הממשלה מתנגדת, אבל אני רוצה להגיד מבחינה מקצועית, הסעיף הזה הוא העתקה של מה שקורה בחוק חיילים משוחררים, וחשוב לדעת, מבחינת החזקה אני חושב שזה פשוט לא תואם את המציאות בשטח, שכאשר יש הפסקת עבודה במשולש היחסים הזה של עובד, של מעסיק ושל קבלן אז בדרך כלל הניסיון, לפחות כשחוקקנו את חוק חיילים משוחררים, שזה נגרם בגלל המעסיק בפועל.

שי סומך: לקבלן כוח אדם ממש לא משנה.

שי סומך: אז זו חזקה שתואמת את המציאות בשטח ואני לא מציע לשנות.

שאול מרידור: שני דברים, אחד במישור הפרוצדורלי, אנחנו מתנגדים היות והסיכום למיטב זכרוני, אנחנו מתנגדים לנושא הזה ואני אסביר גם למה, הסיכום היה שאנחנו יכולים להעביר טרומית, וזו היתה הסיבה שהעבירו, בגלל שהוא יחכה לממשלתית.

חיים כץ: אתה יודע מתי זה היה?

חיים כץ: מתי זה עבר טרומית,

שאול מרידור: אם אתה שואל את עמדתי, זה לא נכון להעביר טרומית בתנאי, כי בסוף התנאים, מאלף ואחת סיבות, ולא משנה, אני לא מחפש אשמים.

חיים כץ: אתה יודע כמה זמן הממשלה התחייבה לחזור אלי עם תשובות?

חיים כץ: חודש ימים.

חיים כץ: זה היה ינואר 2004,

שאול מרידור: אבל המהות היא שהממשלה התנגדה לזה והסכימה להעביר טרומית בתנאי שנתאם.

שאול מרידור: בסופו של דבר לא תאמנו, מאלף ואחת סיבות, וזה בכלל לא משנה מה הסיבות.

שאול מרידור: ובכל זאת ההצעה מקודמת.

שאול מרידור: ולכן לפחות לדעתי זו בעיה.

שאול מרידור: אני רק מציין את זה.

שאול מרידור: אני חושב שזה חשוב.

שאול מרידור: דבר שני, ברמה העניינית אני אגיד שמה שכנראה שמעתם מאתנו כבר, אנחנו חושבים שיסוד ההפרדה הוא רע, בין המעביד שהוא מחברת כוח האדם, או לא משנה מה היא, לבין המעסיק בפועל.

שאול מרידור: ומה שאנחנו עושים פה זה בעצם מטשטשים את הקו הזה, זו המשמעות של המהלך הזה.

שאול מרידור: היות ועדיין, להזכירכם, מוטלת חובה על המעביד, היינו חברת כוח האדם להמשיך להעסיק את אותה אישה, לא נפגעות זכויותיה במובן הזה.

שאול מרידור: ולכן להטיל עכשיו את החובה על המעסיק בפועל לדעתנו זו טעות, זה בעצם מטשטש את הגבול וגורם לזה שכל הענף הזה שנקרא שירותים, ואני לא מדבר על שירותים שהם כאילו, ובעצם עוקפים את החוק ואז זה לא בסדר, אבל שירותים ברובם זה שירותים, נפגע ברגע שלמעסיק בפועל יש את אותם חובות שחלות על המעביד.

מאירה בסוק: אני מנעמ"ת.

מאירה בסוק: אני מתנגדת בצורה נחרצת לדבריו של חברי מאגף התקציבים כי אני חושבת שאני שמחה מאוד שיושב ראש הוועדה וחבר הכנסת חיים כץ הציע את ההצעה הזאת.

מאירה בסוק: אני לא מבינה למה אתה מתנגד לדבר שישנו בכלל בחוק חיילים משוחררים.

מאירה בסוק: תמיד כשזה מגיע לנשים אז פתאום יש טשטוש.

מאירה בסוק: עובדה שבחוק חיילים משוחררים זה קיים וזה פועל ואין שום סיבה שזה יהיה באותו חוק.

מאירה בסוק: רק אני אגיד הערה לחברי מהתאחדות התעשיינים, יש בפסיקה הלכה שאומרת שגם אם המעביד לא יודע שהיא בהריון, ואז נודע לו שהיא בהריון, אי אפשר לפטר אותה.

מאירה בסוק: כך שנושא ההודעה או לא הודעה לא כל כך חשוב.

חיים כץ: אני מקבל את מה שהוא אמר ואנחנו נוסיף שהגברת תודיע אחרי החודש החמישי,

מאירה בסוק: היא חייבת להודיע למעביד, וגם למעסיק בפועל.

חיים כץ: גם למעסיק בפועל,

דבי אליעזר: החובה הזאת לא קיימת.

חיים כץ: עכשיו היא תהיה בחוק.

דבי אליעזר: הטעמים שנותנים לסעיף הזה זה שזאת לא חובה שחלה על העובדת אלא שאם המעביד יודע שבחודש החמישי היא בהריון אז הוא לא יכול להעסיקה בשעות נוספות.

דבי אליעזר: זה לא ממש נכון שהיא חייבת לומר למעבידה שהיא בהריון בחודש החמישי.

חיים כץ: אז אנחנו לא נכניס את זה.

ג'ודי וסרמן: בעניין תחילתו של החוק, שלושים ימים.

ג'ודי וסרמן: הקראת החוק: בחוק עבודת נשים, התשי"ד-1954 בסעיף 9: 1.

ג'ודי וסרמן: סעיף קטן ב' בטל.

ג'ודי וסרמן: 2.

ג'ודי וסרמן: אחרי סעיף קטן ה' יבוא: ו.1.

ג'ודי וסרמן: בעניין עובד או עובדת של קבלן כוח אדם המועסקים אצל מעסיק בפועל יחולו הוראות אלה: א.

ג'ודי וסרמן: לא יגרום מעסיק בפועל לכך שקבלן כוח אדם יפטר את העובד או העובדת בניגוד להוראות סעיף זה או יפגע בהיקף המשרה של העובדת בניגוד להוראות סעיף 9.א.

ג'ודי וסרמן: ב.

ג'ודי וסרמן: פוטרו עובד או עובדת בניגוד להוראות סעיף זה או נפגע היקף משרתה של עובדת בניגוד להוראות סעיף 9.א.

ג'ודי וסרמן: חזקה היא שהמעסיק בפועל הוא שגרם לפיטורים או לפגיעה בניגוד להוראות פסקת משנה א, אלא אם כן הוכח אחרת.

ג'ודי וסרמן: ג.

ג'ודי וסרמן: בקשה להיתר לפי סעיף זה או לפי סעיף 9.א.

ג'ודי וסרמן: תוגש בידי המעסיק בפועל או קבלן כוח האדם או שניהם יחד.

ג'ודי וסרמן: 2.

ג'ודי וסרמן: הוראות סעיף זה באות להוסיף על החובות והאיסורים החלים על קבלן כוח אדם כמעביד לפי סעיף זה ולפי סעיף 9.א.

ג'ודי וסרמן: 3.

ג'ודי וסרמן: בסעיף קטן זה מעסיק בפועל וקבלן כוח אדם כהגדרתם בחוק העסקת עובדים על ידי קבלני כוח אדם התשנ"ו-1996, פיטורים, לרבות הפסקה זמנית של העסקה.

ג'ודי וסרמן: תחילתו של החוק שלושים יום מיום פרסומו.

חיים כץ: מאחר ואני תומך אז ועדת העבודה הרווחה והבריאות אישרה את הצעת החוק להגשה לקריאה שנייה ושלישית.

חיים כץ: תודה רבה לכם, הישיבה נעולה.